 Dhinaca kale agaasimaha barnaamijka shaqo qaran ayaa sheegay inaan shaqaale dawladeed loo qaadan doonin cid aan soo marin barnaamijkan waxaanu yidhi Cid dambe oo shaqada loo qorayo si dadban ma jirayso, waxa shaqada dawlada loo qaadanayaa oo kaliya dadka ka soo baxa barnaamijka shaqo qaran, qof dambe oo xildhibaan keenayaa ama wasiir gacanta soo qabanayo ama madax dhaqameed keenayaa ma jiro, qof kastaa wixii uu goosto ayuu leeyahay waayo umadan waxa laga xoraynayaa waxyaabaha ku sii xejinaya qabyaalada, albaabka kaliya ee shaqo gelinta dawlada laga soo galayaa ama saraakiisha ciidamadu waxay noqonaysaa barnaamijka shaqo qaran, qofkii soo marana shahaado ayaa la siinayaa qof kasta oo soo mara mudnaanta koowaad ayaanu yeelanayaa, waxa kale oo ay mudnaanta yeelanayaan dhinaca waxbarashada sare ee Master, waayo qaarkood ayaa u baahan doona inay tacliinta sii wataan, deeqaha waxbarasho ee aynu ka helno dibadaha taasna mudnaanta koowaad ayey yeelan doonaan dhalinyarada ka soo baxda barnaamijka shaqo qaran. 